ઘર ખરીદવા તમને કેટલી લોન મળી શકે એમ છે એ વિશેની પ્રાથમિક માહિતી મેળવ્યા પછી ડેવલપરને તમે તમારા પૈસા કેવી રીતે ચૂકવી શકશો એનું હોમવર્ક કરી લો. તમારી પાસે પૂરતી નાણાકીય પ્રવાહિતા છે કે નહીં એની તપાસ કરી લો. મ્યુચ્યુઅલ ફન્ડ્સ, ઇન્શ્યૉરન્સ કે ફિક્સ્ડ ડિપોઝિટમાં ભલે પુષ્કળ પૈસા હોય; પરંતુ ડાઉન પેમેન્ટ માટે એ ઝડપથી છૂટા થઈ શકે એમ ન હોય તો કશા કામના ન ગણાય. જો આ પ્રકારનાં રોકાણોમાંથી તમે પૈસા પાછા ખેંચવાના હો તો પહેલાં એ પૈસા પાછા કેવી રીતે ખેંચી શકાશે એ જાણી લેજો અને એ માટેની પ્રક્રિયા શરૂ કરી દો, જેથી તમને જરૂર હોય ત્યારે પૈસા તમારા હાથમાં હોય.